《怀高东溪二首》
宋代·陈景肃

凿泉莫太深，太深井难汲。
登山莫太高，太高顶难立。
山顶仰可观，井渊俯可挹。
那知鸿鹄飞，海杳无消息。

作者简介：陈景肃，字和仲，漳浦（今属福建）人。高宗绍兴二十一年（一一五一）进士，知仙游县。迁知南恩州。召为知制诰，以秦桧故不拜。改知台、湖等州。二十五年桧死，复知制诰。卒，谥廉献。有《石屏撷翠集》，已佚。清乾隆《福建通志》卷四六有传。今录诗三首。